Tien uit tien aan LekkeSlaap. Julle diens is uit die boonste rakke. Die Afrikaans was vir my 'n groot plus en ons sal beslis weer van julle gebruik maak.
Twee of drie kroegstoeltjies sal 'n aanwins wees, selfs al moet ons 'n bietjie meer betaal. Ons het baie lekke gebly.
Die verblyf is garmin vriendelik en baie mooi goed toegerus met alles wat jy nodig het motor agter tralie hek en jy voel sommer veilig baie mooi plek
Die gastehuis is maklik bereikbaar en skep nie slegs 'n goeie indruk nie, maar is ook 'n aangename oornag huis weg van mens se eie huis. Ek sal Kleinbegin beslis aanbeveel.
Wat 'n heerlike verrassing. 'n Pragtige plekkie met genoeg slaapplek en spasie boonop. Vriendelike en behulpsame gasvrou (Alta, weereens baie dankie) en heerlik stil sonder die gewone stadsgeraas. Voorwaar 'n oase as jy moeg gery is. Een van die mooi gedeeltes van Upington, maar nog steeds binne bereik van alles, sou jy iets benodig. Hulle sien ons beslis weer as ons 'n oop tydjie kan kry. Dankie vir LekkeSlaap ook vir die verwysing!
Kleinbegin Gaste Eenheid is 'n gerieflike, basiese eenheid (woonstelletjie) met 'n kombuisie en sit-area met 'n stapelbed en aparte slaapkamer met twee enkelbeddens en 'n gerieflike badkamer. Ek het vir een aand oorgeslaap op my Namakwaland- en Weskus-reis en vir daardie doel was die plekkie voldoende. Dit was 'n gerieflike "een aand oorslaap"-bestemming.